b'\n_START_ARTICLE_\nNagrada Sklada Borisa Kidri\xc4\x8da\n_START_PARAGRAPH_\nNagrade Sklada so se podeljevale za pomembna znanstvena dela, ki so bila objavljena v preteklem letu. Nagrade je podeljeval Sklad Borisa Kidri\xc4\x8da.\n_START_SECTION_\nZgodovina\n_START_PARAGRAPH_\nPosledica spremembe na\xc4\x8dina nagrajevanja objavljenih znanstvenoraziskovalnih del s Kidri\xc4\x8devimi nagradami v letu 1961 je bila, da se je od tega leta naprej podeljevala le ena sama Kidri\xc4\x8deva nagrada za najbolj\xc5\xa1a objavljena znanstvena dela in za\xc4\x8dela se je podeljevati nova nagrada imenovana Nagrada Sklada za pomembna znanstvena dela, ki so bila objavljena v preteklem letu. Tako kot pri Kidri\xc4\x8devih nagradah, je tudi pri teh nagradah o nagrajencih odlo\xc4\x8dal Upravni odbor Sklada Borisa Kidri\xc4\x8da._NEWLINE_Nagrade Sklada so se podeljevale od leta 1961 do leta 1991.'